ઉત્તર પ્રદેશના દેવરિયામાં કોંગ્રેસી કાર્યકરોએ બળજબરીપૂર્વ દુકાનો બંધ કરાવી હતી. પશ્ચિમ બંગાળમાં ડાબેરી પક્ષોના ર૦ કાર્યકરોની અટકાયત કરવામાં આવી છે. હાવડા રેલવે સ્ટેશન નજીક ડાબેરી સમર્થકો દ્વારા એક ખાનગી બસમાં તોડફોડ કરવામાં આવી હતી. પશ્ચિમ બંગાળના સાઉથ ર૪ પરગણામાં લક્ષ્મીકાંતપુરમાં ટ્રેન વ્યવહાર પ્રભાવિત થયો હતો. ટ્રેનની ઇલેક્ટ્રિક લાઇનો પર કેળાંની છાલ ફેંકી હતી, જેના કારણે ટ્રેન વ્યવહાર ખોરવાઇ ગયો હતો. આ તમામ કાર્યકરો દુર્ગાપુર રેલવે સ્ટેશનમાં બળજબરીપૂર્વક ઘૂસવાની કોશિશ કરી રહ્યા હતા. છત્તીસગઢમાં પેટ્રોલ-ડીઝલના વધતા જતા ભાવ સામે ઠેર ઠેર દેખાવો કરવામાં આવ્યા હતા અને મોદી સરકાર સામે સૂત્રોચ્ચાર કરવામાં આવ્યા હતા. પૂર્વોત્તર રાજ્યમાં પણ ભારત બંધની વ્યાપક અસર જોવા મળી હતી.